b'\n_START_ARTICLE_\nSenja sorenskriveri\n_START_PARAGRAPH_\nSenja sorenskriveri er et sorenskriveri i Troms fylke opprettet ved kongelig resolusjon 28. august 1854. Det oppstod ved at Senja og Troms\xc3\xb8 sorenskriveri ble delt opp i to sorenskriverier, Senja_NEWLINE_sorenskriveri og Troms\xc3\xb8 sorenskriveri. Ved opprettelsen omfattet Senja sorenskriveri f\xc3\xb8lgende tinglag: Kv\xc3\xa6fjord, Sand, Fauskev\xc3\xa5g, Torsken, Dyr\xc3\xb8y, Astafjord og Gisund._NEWLINE_Ved kongelig resolusjon 23. mars 1855 ble Sand og Fauskev\xc3\xa5g tinglag sl\xc3\xa5tt sammen til Trondenes tinglag. Ved kongelig resolusjon 18. oktober 1856 ble M\xc3\xa5lselv tinglag lagt under Senja sorenskriveri. Ved kongelig resolusjon 11. april 1863 ble Torsken, Dyr\xc3\xb8y, Astafjord og Gisund tinglag benevnt Berg, Tran\xc3\xb8y, Ibestad og Lenvik tinglag. Ved kongelig resolusjon 12. april 1886 ble Ibestad og M\xc3\xa5lselv tinglag delt i Ibestad, Salangen og M\xc3\xa5lselv tinglag. Ved kongelig resolusjon 2. mai 1886 ble M\xc3\xa5lselv og Lenvik tinglag overf\xc3\xb8rt til Troms\xc3\xb8 sorenskriveri. Ved kronprinsens resolusjon 28. februar 1905 ble Berg tinglag delt i Berg og Torsken tinglag._NEWLINE_Ved kongelig resolusjon 6. oktober 1916 ble Trondenes sorenskriveri utskilt fra Senja sorenskriveri gjeldene fra 1. januar 1917. Senja sorenskriveri omfattet n\xc3\xa5 Ibestad, Salangen og Tran\xc3\xb8y tinglag. Ved kongelig resolusjon 8. mai 1925 ble Lavangen herred overf\xc3\xb8rt fra Ibestad tinglag til Salangen tinglag._NEWLINE_Etter kongelig resolusjon 11. februar 1927 skulle Senja domssogn utgj\xc3\xb8re ett tinglag. Fra slutten av 1920-tallet brukes ikke lenger betegnelsen tinglag. Fra 1928 h\xc3\xb8rte f\xc3\xb8lgende herred til Senja sorenskriveri: Tran\xc3\xb8y, S\xc3\xb8rreisa, Dyr\xc3\xb8y, Ibestad, And\xc3\xb8rja, Gratangen, Astafjord, Lavangen, Salangen og Bardu._NEWLINE_Som f\xc3\xb8lge av endringer i kommuneinndelinger i Troms ved kongelig resolusjon 11. januar 1963 og endringer i inndeling av Senja domssogn ved kongelig resolusjon 22. november 1963 omfattet Senja sorenskriveri Ibestad, Bardu, S\xc3\xb8rreisa, Dyr\xc3\xb8y, Tran\xc3\xb8y og Lenvik kommune. Ved kongelig resolusjon 9. april 1965 ble Ibestad overf\xc3\xb8rt til Trondenes sorenskriveri, mens Berg og Torsken ble overf\xc3\xb8rt fra Trondenes sorenskriveri til Senja sorenskriveri. Fra 1987 omfattet Senja sorenskriveri Bardu, S\xc3\xb8rreisa, Dyr\xc3\xb8y, Tran\xc3\xb8y, Torsken, Berg, M\xc3\xa5lselv og Lenvik kommune.\n_START_SECTION_\nArkiv\n_START_PARAGRAPH_\nArkivet etter Senja sorenskriveri ble overf\xc3\xb8rt fra Statsarkivet i Trondheim til Statsarkivkontoret i Troms\xc3\xb8 (Statsarkivet i Troms\xc3\xb8) i 1983. Dette bestod av det eldre arkivmaterialet fra 1854 frem til 1944. I 1995 sendte Sorenskriveren i Senja inn resten av sitt arkiv frem til ca. 1974. Arkivet utgj\xc3\xb8r 120,9 hyllemeter ved Statsarkivet i Troms\xc3\xb8, av dette best\xc3\xa5r 7 hyllemeter av panteb\xc3\xb8ker og panteregistre.'